       Z A P I S N I K
                sa 36. sjednice Vijeća Gradske  četvrti Stenjevec
održane 26. svibnja 2020. u 17 sati
u velikoj dvorani PU Susedgrad

 
Sjednicom predsjedava predsjednik VGČ Stenjevec Željko Jeger.

Evidentiranjem članova utvrđeno je da je nazočno 17 članova Vijeća. 

NAZOČNI : Željko Jeger, Vlado Kovačević, Domagoj Duvančić, Dominko Filipović, Gordana Osman,  Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, Vladimir Ferdelji, Mojmir Šoić, Slaven Imre, Davor Stanković, Zoran Perić, Ivan Zelenić, 

NENAZOČNI: Marko Sladoljev,  Jure Šarić
	    
OSTALI NAZOČNI:  Kristina Starčević – voditeljica, Jadranka Gobac – stručni referent - zapisničar


Predsjednik je pozdravio sve nazočne i zahvalio im što su se odazvali pozivu. Otvorio je raspravu o Zapisniku s 35. sjednice VGČ Stenjevec.

Zoran Šplajt naveo je da u njegovom izlaganju treba navesti da je tražio produžetak Tomislavove ulice, a ne Krapinske. 


Predsjednik je zaključio  raspravu i predložio glasovanje o verifikaciji Zapisnika s 35. Sjednice VGČ Stenjevec. 

Konstatira se da je jednoglasno sa 16 glasova „za“ verificiran Zapisnik s 35. Sjednice.

Predsjednik je predložio je dnevni red. Otvorio je raspravu.

Vladimir Andrić zatražio je izmjenu dnevnog reda na način da se točka pod rednim brojem 6. Stavi na redni broj 1., a sve ostale točke bi se pomaknule za jedno mjesto. 

Predsjednik je predložio glasovanje o dnevnom redu. 

Konstatira se da je dnevni red s predloženom izmjenom usvojen „jednoglasno“ sa 16 glasova „za“. 


	DNEVNI RED:

1. Prijedlozi zaključaka- davanje mišljenja sukladno članku 86. Statuta Grada Zagreba
1. Prijedlog zaključka o zahtjevu za kupoprodaju zemljišta, z.k.č.br. 3258 k.o.Vrapče novo
1. Prijedlozi zaključka o zamolbi za financijsku podršku za provedbu programa za djecu i mlade u knjižnicama Grada Zagreba, Špansko-sjever i Špansko-jug
1. Prijedlog zaključka o izmjenama Programa građenja komunalne infrastrukture na području Grada Zagreba u 2020.
1. Prijedlog zaključka o izmjenama Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
1. Prijedlog odluke o dopuni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
1. Informacije, pitanja i prijedlozi
	

Marko Milanović Litre dolazi na sjednicu. 

Točka 1. 

Prijedlozi zaključaka- davanje mišljenja sukladno članku 86. Statuta Grada Zagreba

Predsjednik je otvorio raspravu. 

U raspravi su sudjelovali Vladimir Andrić, Vladimir Ferdelji, Marko Milanović Litre, Ivan Zelenić, Dominko Filipović, 

Nakon provedene rasprave predsjednik je predložio glasovanje o prijedlozima.

1.1.

Konstatira se da  većinom glasova i to s 13 glasova „protiv“ i 4 „suzdržana“ nije suglasno s Odlukom o izmjenama i dopunama Proračuna Grada Zagreba za 2020. 
     
  Z A K LJ U Č A K 

Vijeće Gradske četvrti Stenjevec  nije suglasno  s  prijedlogom odluke o izmjenama i dopunama Proračuna Grada Zagreba za 2020.
- Prijedlogom izmjene Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2020.
- Prijedlogom  izmjene Programa javnih potreba u osnovnoškolskom odgoju i obrazovanju Grada Zagreba za 2020.
- Prijedlogom  izmjene  Programa javnih potreba u srednjoškolskom odgoju i obrazovanju Grada Zagreba za 2020.
- Prijedlogom  izmjene  Programa javnih potreba u sportu Grada Zagreba za 2020. godinu
- Prijedlogom  izmjene Programa javnih potreba u kulturi Grada Zagreba za 2020.
- Prijedlogom  izmjene  Program radova na području prometa i komunalnog gospodarstva u Gradu Zagrebu u 2020.
- Prijedlogom  izmjene i dopuna Program radova kapitalnih ulaganja u objekte za društvene djelatnosti u Gradu Zagrebu u 2020.
1.2. 

Konstatira se da je s 10 glasova „za“ i 7 „suzdržanih“ usvojen slijedeći:

       					Z A K LJ U Č A K 

Vijeće Gradske četvrti Stenjevec suglasno je s prijedlogom strategije upravljanja imovinom Grada Zagreba za razdoblje 2020.-2026. godine





1.3.
Konstatira se da  većinom glasova i to s 3 glasa „za“ 11 glasova „protiv“ i 3 „suzdržana“ nije suglasno s Odlukom o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2020.


     					  Z A K LJ U Č A K 

Vijeće Gradske četvrti Stenjevec  nije suglasno s prijedlogom odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2020.
1.4.

Konstatira se da je s 10 glasova „za“ i 7 „suzdržanih“ usvojen slijedeći:

Z A K LJ U Č A K 

Vijeće Gradske četvrti Stenjevec suglasno je s prijedlogom zaključka o kupnji nekretnine (označene kao z.k.č.1337/13 k.o. Vrapče) radi izgradnje produžene Baštijanove ulice od Ulice D.Golika do Rudeške ceste s izgradnjom propusta na potoku Kustošak i pripadajućom komunalnom infrastrukturom.


Točka 2.

Prijedlog zaključka o zahtjevu za kupoprodaju zemljišta, z.k.č.br. 3258 k.o.Vrapče novo

Predsjednik je pročitao Zaključak VMO Matija Gubec vezano uz predmetnu temu. 

U raspravi su sudjelovali Davor Stanković, Zoran Šplajt, Zoran Perić, Gordana Osman. Iz provedene rasprave zaključuje se da su svi protiv prodaje zemljišta obzirom da na području VMO Matija Gubec nedostaje površina u vlasništvu Grada.

Predsjednik je pročitao prijedlog zaključka i predložio glasovanje. 

Konstatira se da je sa 16 glasova „za“ i 1 „suzdržanim“ usvojen slijedeći: 



      					 Z A K LJ U Č A K 

Vijeće Gradske četvrti Stenjevec očituje se da na nekretnini upisanoj kao vlasništvo Grada Zagreba z.k.ul.br. 3027 k.o. Vrapče novo, označene kao z.k.č.br. 3258 ¨kuća u Svačićevoj br. 32 i dvorište¨, ukupne površine 86 čhv (247 m2), ima strategijski interesa radi zadovoljenja određenog javnog interesa i potreba stanovnika četvrti, zbog eventualnog planiranja izgradnje dječjeg parka koji nedostaju na području Mjesnog odbora ¨Matija Gubec¨, odnosno Vijeće se protivi  građevinskoj izgradnji u tom dijelu.

Točka 3. 

Prijedlozi zaključka o zamolbi za financijsku podršku za provedbu programa za djecu i mlade u knjižnicama Grada Zagreba, Špansko-sjever i Špansko-jug

Predsjednik je upoznao nazočne sa zahtjevom Knjižnica Grada Zagreba za pomoć u nabavi materijala i opreme za kazališnih predstava za djecu. Otvorio je raspravu. Konstatirao je da nema prijavljenih za raspravi. Predložio je glasovanje o prijedlozima. 

Konatatira se da su jednoglasno sa 17 glasova „za“ usvojeni slijedeći: 

3.1.
Z A K L J U Č A K
                                                O KORIŠTENJU SREDSTAVA 	



1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 204/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 2.000,00 kn Knjižnicama Grada Zagreba, Knjižnica Špansko jug  za nabavu materijalne opreme za kazališne predstave za djecu.

     2.   Ovaj će zaključak izvršiti Gradski ured za mjesnu samoupravu. 

3.2.

Z A K L J U Č A K
                                                O KORIŠTENJU SREDSTAVA 	

1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 204/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 3.000,00 kn Knjižnicama Grada Zagreba, Knjižnica Špansko sjever za nabavu materijalne opreme za kazališne predstave za djecu.

     2.   Ovaj će zaključak izvršiti Gradski ured za mjesnu samoupravu. 

Točka 4. 

Prijedlog zaključka o izmjenama Programa građenja komunalne infrastrukture na području Grada Zagreba u 2020.

Predsjednik je otvorio raspravu. 

Vladimir Andrić naveo je kako smatra da se iznos sredstava za  investicije ne bi smo smanjivati. Također smatra da se sredstva za projektiranje također trebaju osigurati jer je to osnova za pokretanje bilo kakvih radova. 

Davor Stanković složio se s tim da ne bi trebalo odustajati od izrade projekata jer nije izvjesno kad bi to ponovo bilo uvršteno u plan. 

Zoran Šplajt osvrnuo se na izradu projektne dokumentacije za pothodnike na Sokolskoj i drugog samo 80 metara udaljenog od prvog. U prometnoj studiji potvrđen je samo pothodnik kod Sokolske pa smatra da se za drugi pothodnik ne bi trebala niti izrađivati projektna dokumentacija. 

Vladimir Ferdelji naveo je da ukoliko se projektiranje makne iz plana više to nikada neće uči u planove. Smatra da projektiranje treba nadalje ostati u planovima, ionako neće biti realizirano u ovoj godini, ali treba ostati za buduća vremena. 

 Predsjednik je naveo da bi u plan trebali uči samo kapitalni objekti, a ne izrada projektne dokumentacije za objekte koji možda nikad neće biti realizirani. 

Predsjednik je zaključio raspravu stavio prijedlog na glasovanje.

Konstatira se da je sa 16 glasova „za“ i 1 „suzdržanim“ usvojen slijedeći: 

  Z A K LJ U Č A K 

Vijeće Gradske četvrti Stenjevec nije suglasno s izmjenama Programa građenja komunalne infrastrukture na području Grada Zagreba u 2020.

Točka 5. 

Prijedlog zaključka o izmjenama Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
     			
Predsjednik je otvorio raspravu. Nije bilo prijavljenih za raspravu pa je predložio glasovanje o prijedlogu. 

Konstatira se da je sa 16 glasova „za“ i 1 „suzdržanim“ usvojen slijedeći: 

		 			 Z A K LJ U Č A K 

Vijeće Gradske četvrti Stenjevec nije suglasno s izmjenama Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.

Točka 6. 

Prijedlog odluke o dopuni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

Predsjednik je otvorio raspravu o prijedlogu.

U raspravi su sudjelovali Vladimir Andrić koji smatra da ne bi prihvatiti Odluku i Tomislav Palac koje je naveo da je on tako nešto predložio na prošloj sjednici. 

Nakon provedene rasprave predsjednik je stavio prijedlog na glasovanje. 

Konstatira se da je s „2“ suzdržana“, 1 glasom „protiv“ i 14 glasova „za“ usvojen slijedeći:


     					  Z A K LJ U Č A K 

Vijeće Gradske četvrti Stenjevec nije suglasno s Prijedlogom odluke o dopuni Odluke o naknadi predsjednicima, potpredsjednicima  i članovima vijeća gradskih četvrti i vijeća mjesnih odbora.

Točka 7. 

Informacije, pitanja i prijedlozi

Zoran Perić pročitao je mail vezano uz odlaganje otpada i postavio upit da li je stigao odgovor?

Kristina Starčević navela je da je predmet proslijeđen Komunalnom redarstvu ali još uvijek nismo dobili odgovor.

Zoran Perić nastavno na odgovor postavlja upit da li se može kako utjecati na komunalne redare da počnu raditi svoj posao?

Kristina Starčević navela je da članovi vijeća mogu izraziti nezadovoljstvo njihovim radom. 

Vladimir Ferdelji naveo je da ne rade svi komunalni redari jednako, neki prijavljuju puno prekršaja, neki ništa. 

Gordana Osman postavila je upit da li se ikako može iscrtati pješački prijelaz u ulici Ivane Brlić Mažuranić nastavno na šetnicu. 

Predsjednik je naveo da tamo nema uvjeta za iscrtavanje pješačkog prijelaza.

Davor Stanković postavio je upit u vezi kamere u ulici Svilkovići (poslat će pismeno pitanje) i što je poduzeto vezano uz oštećeni most preko potoka Vrapčak. 

Kristina Starčević odgovorila je da je taj predmet upućen „Hrvatskim vodama“.

Zoran Šplajt postavio je upit tko održava zelenilo ispred novog objekta MS „Matija Gubec“ u Zagrebačkoj 88 jer izgleda jako loše.

Vladimir Andrić naveo je da bi trebalo pokositi travu uz stazu kod Karting Centra. 

Predsjednik je obavijestio članove vijeća da će 16. 06. 2020. Održati uvođenje u posao natkrivanja Tržnice Špansko. 


					Završeno u 18,20 sati.

[bookmark: _GoBack]Napomena: sjednica je fonografski snimana.

Zapisničar:
Jadranka Gobac
Predsjednik
   Vijeća Gradske četvrti Stenjevec
Željko Jeger 

